Pfizer-entstof in VSA goedgekeur | Maroela Media
Die farmaseutiese maatskappy Pfizer en sy Duitse vennoot BioNTech se entstof teen Covid-19 is Vrydag deur die Amerikaanse voedsel-en-dwelmadministrasie goedgekeur.
Die VSA is die sesde land om Pfizer en BioNTech-entstof goed te keur ná Brittanje, Bahrein, Kanada, Saoedi-Arabië en Mexiko.
Pres. Donald Trump het die nuus intussen as 'n "mediese wonderwerk" bestempel en gesê die eerste inentings sal in minder as 24 uur plaasvind.
Meer as 16 miljoen mense in die VSA het reeds positief getoets vir Covid-19 terwyl die virus byna 300 000 lewens geëis het.
Die goedkeuring van die entstof is vroeër as verwag aangekondig en het 'n dag van hoogspanning opgelewer nadat die Withuis na bewering gedreig het om Stephen Hahn, hoof van die Amerikaanse voedsel-en-dwelmadministrasie, die trekpas te gee indien hy nie noodtoestemming verleen nie.
Die VSA beplan om die entstof vandeesmaand nog aan 20 miljoen mense toe te dien. Inwoners van versorgingsoorde en gesondheidswerkers sal voorkeur geniet.
Maroela Media het vroeër berig Pfizer sê sy eksperimentele entstof teen Covid-19 is 90% doeltreffend en "'n reusedeurbraak in die stryd teen 'n pandemie wat reeds die lewe van meer as 'n miljoen mense geëis het".
Die Amerikaanse regering het egter Vrydag gesê hy gaan ook 100 miljoen dosisse van die Moderna-entstofkandidaat aankoop midde berigte dat die regering die geleentheid verbeur het om meer voorraad van die Pfizer-entstof te verseker.
Die Moderna-entstof kan moontlik al volgende week goedgekeur word.
Sal nice wees as mense in SA ook die opsie het Vir inenting en kinders weer maskerloos normale lewens mag lei, veral in die lig van die feit dat kinders nie eintlik deur die virus geaffekteer word soos ouer mense nie. Hierdie sg pandemie was nou regtig baie lomp, dom en one size fits all handteer.
Bly maar vêr weg van my, dankie. Laat ons nou asseblief net normaal met ons lewens aangaan. Laat die wat hulle wil laat inent dit doen, die wat maskers wil dra laat hulle dit doen en ons ander laat ons toe om sonder die vervloekte ding te loop.
Die bestanddele en nuwerwetse werking van die pfizer-entstof wat so blitsig ontwikkel en bemark word, laat mense met reg wonder. Die volgehoue erge verkoeling en higiène tydens vervoer en toediening op baie landelike plekke in ons warm klimaat, deur baie onopgeleide kitsmediese personeel, is rede tot kommer. Gaan nuwe spuitnaalde, handskoene en watte telkens gebruik word. Wat word van die gebruikte items? Vigs ea siektes is volop in SA. En diegene wat erge teenreaksie toon, wie gaan oor hulle besorg wees, of is dit deel van die game-plan… iets baie soos slangetjies en leertjies.